**נוהל אישור תקציבים בוועדי מנהל של יחידות האוניברסיטה.**

רקע

במסגרת תקציב 010 ותקציבים סגורים נבנים התקציבים של כלל יחידות האוניברסיטה ובכלל זה גם יחידות שיש להם וועד מנהל שבין השאר דן באישור התקציב של היחידה. מטרת נוהל זה הוא להסדיר דיון מקדים עם מחלקת תקציבים וכלכלה לצורך מתן נייר עמדה והתייחסות אגף כספים.

שיטה

מחלקת תקציבים וכלכלה תקבל מכל היחידות את מועד אישור התקציב בידי וועד המנהל. אם מועד האישור של התקציב בידי הוועד מנהל של היחידה חופף את אישור התקציב בידי הוועד המנהל של האוניברסיטה או שבאפשרות היחידה לסכרן בין המועדים, לוח הזמנים לאישור התקציב יהיה לפי לוח הזמנים הרגיל לאישור התקציב.(כמפורט מטה).

במידה ואין אפשרות לסכרן בין המועדים, באחריות היחידה אשר פונה בבקשה להגדלת תקציב או לחילופין שמעוניינת להשאיר על כנו את תקציב שנה קודמת, לפנות למחלקת תקציבים וכלכלה לפחות 3 שבועות לפני ישיבת אישור התקציב בידי ועד המנהל עם הצעת תקציב שיובא לדיון לפני וועד המנהל. האישור הסופי של התקציב יהיה כפוף לאישור הכללי של התקציב בידי המוסדות המוסמכים של האוניברסיטה-אישור עקרוני בידי וועד מנהל באוגוסט-ספטמבר ואישור פורמלי בידי חבר נאמנים בנובמבר.

להלן רשימת הגופים שיש להם וועד מנהל וזהות נציג אגף כספים כיום וזהות נציג הכספים העתידית (ליחידות שלא היה להם נציג).

 **יחידות עם ועד מנהל וזהות נציג אגף כספים בוועד מנהל**

1. המכון ללימודים מתקדמים- אין

2. מכון טרומן - אין

3. בית הספר לתלמידים מחו"ל- רחל (בטיפול)

4. חברת הנכסים- ליאור

5. בית החולים הוטרינרי- ליאור

6. המרכז הבינאוניברסיטאי באילת- שירה-משקיפה

7. הרשות למחשוב- ליאור

8. רשות לקהילה ולנוער- ליאור

9. רשות למודלים ביולוגיים- ליאור

10.הרשות למו"פ- ליאור

11. רשות הספריות- רחל (בטיפול)

12. בית בלגיה- שלום

13. בית מאירסדורף- ליאור

**לוח זמנים הרגיל לאישור תקציב האוניברסיטה**

**מאי**- קבלת הצעת תקציב מהיחידה.

**יוני**- בדיקת התקציב, דיונים מול היחידה.

**אוגוסט-ספטמבר**- קבלת אישור עקרוני לתקציב לאחר אישור עקרוני של תקציב האוניברסיטה ע"י וועד המנהל

**נובמבר**- אישור פורמאלי של התקציב ע"י חבר הנאמנים